ପୁରୀ, ଜୁଲାଇ ୧(ଓଡ଼ିଶା ଡ଼ଟ୍ କମ୍) ଆସନ୍ତା ୯ରୁ ୧୫ ପର୍ଯ୍ୟନ୍ତ ସ୍ପେନର ମାର୍ବେଲା ଠାରେ ହେବାକୁ ଥିବା ଅନ୍ତର୍ଜାତୀୟ ବାଲୁକା କଳା ପ୍ରତିଯୋଗିତା ପାଇଁ ବାଲୁକା ଶିଳ୍ପୀ ସୁଦର୍ଶନ ପଟ୍ଟନାୟକ ମନୋନୀତ ହୋଇଛନ୍ତି ।
ଏହି ପ୍ରତିଯୋଗିତାରେ ଦଶଟି ବାଲୁକା କଳା ହେବାକୁ ଥିବା ବେଳେ ଭାରତ,ସ୍ପେନ, ଇଟାଲୀ, ଆୟରଲ୍ୟାଣ୍ଡ, ଜର୍ମାନୀ, ୟୁକ୍ରେନ୍, ଋଷିଆ, ପୋଲାଣ୍ଡ ଏବଂ ହଲାଣ୍ଡର ପ୍ରତିଯୋଗିମାନେ ଅଂଶ ଗ୍ରହଣ କରିବେ ।
ବାଲୁକା କଳାକୃତିରେ ମାଧ୍ୟମରେ ମୁଁ ସଚେତନତା ସୃଷ୍ଟି ପାଇଁ ବାର୍ତା ପହଞ୍ଚାଇବି, ସୁଦର୍ଶନ କହିଛନ୍ତି । ପଟ୍ଟନାୟକ ନିକଟରେ କୋପେନହେଗାନ୍ ବାଲୁକା କଳା ଚମ୍ପିୟାନସିପ୍ ରେ ପ୍ରଥମ ପୁରସ୍କାର ହାସଲ କରିଛନ୍ତି ।
